Βασίλης Πετροπουλάκης

Ο Βασίλης Πετροπουλάκης (1930-2018), του Λυκούργου,  ήταν Έλληνας στρατιωτικός εν αποστρατεία και πολιτικός. Υπηρέτησε ως νομάρχης τη δεκαετία του '80.

Βιογραφικά στοιχεία 
Γεννήθηκε στο Γύθειο το 1930 και σπούδασε στη Στρατιωτική Σχολή Ευελπίδων.
Κατά την περίοδο της χούντας φυλακίστηκε. Αποστρατεύτηκε με τον βαθμό του Συνταγματάρχη. Έγινε μέλος του ΠΑΣΟΚ μετά την ίδρυση του κινήματος και τον Μάρτιο του 1982 διορίστηκε Νομάρχης Κιλκίς, υπηρετώντας στον νομό ως τη μετάθεσή του, τον Σεπτέμβριο του 1985. Στη συνέχεια διατέλεσε Νομάρχης Μεσσηνίας από το 1985 ως το 1989, την περίοδο του μεγάλου σεισμού στην Καλαμάτα (1986).

Απεβίωσε σε ηλικία 88 ετών στις 9 Οκτωβρίου 2018.

Παραπομπές

Έλληνες στρατιωτικοί
Νομάρχες Κιλκίς
Νομάρχες Μεσσηνίας